Daihatsu ApplauseDaihatsu ApplauseDaihatsu Applause на ВікісховішчыDaihatsu Applause на ВікісховішчыАгульныя даныя

|  |  |
| --- | --- |
| Вытворца: | Daihatsu,  Японія |

|  |  |
| --- | --- |
| Выпуск: | 1989–2000 |

ХарактарыстыкіМасава-габарытныя

|  |  |
| --- | --- |
| Даўжыня: | 4260–4350 мм 
  |

|  |  |
| --- | --- |
| Шырыня: | 1660 мм 
  |

|  |  |
| --- | --- |
| Вышыня: | 1375–1385 мм 
  |

|  |  |
| --- | --- |
| Колавая база: | 2470 мм 
  |

На рынку

|  |  |
| --- | --- |
| Папярэднік**Папярэднік**Daihatsu Charmant | Пераемнік**Пераемнік**Daihatsu Altis |

**Daihatsu Applause** (яп.: アプローズ) — кампактны легкавы аўтамабіль японскай кампаніі Daihatsu. Вонкава выглядаў як звычайны седан, у той час як насамрэч меў кузаў ліфтбек — багажныя дзверы падымаюцца разам з заднім шклом.

Выпускаўся з 1989 па 2000 год. Пераемніка на экспартных рынках не было, на рынку Японіі заменены мадэллю Daihatsu Altis.

Гісторыя
--------

Выгляд ззаду (1989–1992)
Прататып пад кодавай назвай *«MS-X90»* быў паказаны на Жэнеўскім аўтасалоне ў сакавіку 1989 года, серыйная версія атрымала імя *«Applause»*. У адрозненне ад папярэдніка, мадэлі Charmant, якая была зроблена на базе Toyota Corolla, Applause быў распрацаваны ўласнымі сіламі Daihatsu. Продажы пачаліся ў ліпені 1989 года.

У хуткім часе пасля дэбюту адбылася кампанія па адкліканні машын з-за праблем з аўтаматычнай трансмісіяй і генератарам. Пазней яшчэ адна — з-за праблем з тармазной сістэмай і паліўным бакам, з якім быў звязаны шэраг інцыдэнтаў з узгараннем аўтамабіля. Усё гэта адмоўна адбілася на рэпутацыі мадэлі і выклікала падзенне продажаў. Вытворца выправіў праблему ў 1990 годзе, падкрэсліўшы паляпшэнні змененай назвай — **Applause θ** *(Theta)*. Таксама былі зроблены перамены ў лінейцы камплектацый аўтамабіля.

Гэта не прынесла належнага эфекту і для ажыўлення продажаў у ліпені 1992 года быў праведзены фэйсліфтынг: з'явілася новая пярэдняя маска з іншай рашоткай радыятара, павялічыліся памеры пярэдняга і задняга бампераў, змянілася форма задняга спойлера. Пазней назва аўтамабіля была вернута ў простае *«Applause»*.

* Daihatsu Applause (1992–1997)Daihatsu Applause (1992–1997)
* 

У 1994 годзе паўнапрывадная версія *16Zi 4WD* была знятая з вытворчасці.

Daihatsu не мог дазволіць сабе распрацаваць цалкам новую мадэль, таму ў 1997 годзе вырашылі правесці мадэрнізацыю яшчэ раз. Прадстаўлены на Франкфурцкім аўтасалоне ў верасні 1997 года, *Applause* атрымаў абноўленае афармленне пярэдняй і задняй частак. У вонкавым аздабленні гэтай версіі пераважаў хром. Дзякуючы бліскучай рашотцы (якая цяпер стала аб'яднанай з капотам), рамкам нумарнога знака, фар і блокаў задніх ліхтароў аўтамабіль атрымаў амаль брытанскі выгляд. Інтэр'ер таксама абнавіўся: нізкая панэль 80-х гадоў саступіла месца больш сучаснай з устаўкамі з імітацыяй дрэва. Падушкі бяспекі кіроўцы і пасажыра сталі стандартным абсталяваннем, у якасці дадатковай опцыі магла ўсталёўвацца навігацыя.

* Daihatsu Applause (1997–2000)Daihatsu Applause (1997–2000)
* 

Мадэрнізацыя, аднак, не дапамагла ўжо састарэлай мадэлі — продажы з году ў год толькі пагаршаліся. У сакавіку 2000 года вытворчасць была завершана. *Altis*, якая з'явілася на ўнутраным рынку Японіі ў якасці пераемніка, не была ўласнай мадэллю, а з'яўлялася Toyota Camry Gracia выпусканай пад маркай Daihatsu. Замены на экспартных рынках прадстаўлена не было.

Апісанне
--------

Daihatsu Applause — пяцідзверны ліфтбек з папярочна размешчаным рухавіком і пярэднім або поўным прывадам. Аўтамабіль аб'ядноўваў дызайн класічнага седана з практычнасцю пяцідзвернага хэтчбека: багажныя дзверы падымаюцца разам з заднім шклом. Каэфіцыент аэрадынамічнага супору кузава быў роўны 0,34.

### Рухавік

Рухавік: *Daihatsu HD*, бензінавы, радны, чатырохцыліндравы, 16-клапанны, аб'ёмам 1,6 л. На аўтамабілі ўсталёўваліся дзве версіі гэтага рухавіка: *HD-E* з электронным упырскам паліва, або просты карбюратарны матор *HD-F*. У 1993 годзе выпуск машын з карбюратарам быў завершаны.

* *HD-F* — карбюратар, 91 к.с. (67 кВт) — 06.1989–10.1992 *(экспартныя рынкі)*
* *HD-F* — карбюратар, 97 к.с. (71 кВт) — 06.1989–10.1992 *(японскі рынак)*
* *HD-E* — упырск, 105 к.с. (77 кВт), 134 Н·м — 11.1992–05.1997 *(экспартныя рынкі)*
* *HD-E* — упырск, 120 к.с. (89 кВт), 140 Н·м — 06.1989–05.2000 *(японскі рынак)*
* *HD-E* — упырск, 90 к.с. (66 кВт), 123 Н·м — 11.1992–05.1997 *(экспартныя рынкі)*
* *HD-E* — упырск, 99 к.с. (73 кВт), 138 Н·м — 06.1997–05.2000 *(экспартныя рынкі)*

### Трансмісія і хадавая частка

Маторы маглі агрэгатавацца як з 5-ступеньчатай механічнай каробкай перадач, так і з трох- або чатырохступеньчатым «аўтаматам».

Прывад — пярэдні, але, акрамя таго, выпускалася мадыфікацыя з пастаянным поўным прывадам, у сістэме якога быў прадугледжаны галоўны вадкасны дыферэнцыял падвышанага трэння.

Падвеска — незалежная ўсіх колаў. Тып рулявога кіравання — «шасцярня-рэйка». Тормазы пярэднія дыскавыя вентыляваныя, заднія — барабанныя. Стандартны памер шын 185/60R14. У стандартную камплектацыю ўваходзілі ABS і гідраўзмацняльнік руля.

### Камплектацыі

На рынку Японіі
Першапачаткова прапанова для ўнутранага рынку складалася з чатырох версій камплектацый: *«16L»*, *«16X»*, *«16Ri»* і паўнапрываднай *«16Zi»*. У 1990 годзе замест *«16X»* з'явілася версія *«16Si»*, таксама дадалася найвышэйшая *«Limited»*. Пасля мадэрнізацыі 1997 года ў шэрагу былі толькі дзве версіі: *«SX»* і *«SL»*.

* Інтэр'ер (1989–1997)Інтэр'ер (1989–1997)
* Прыборная панэль (1989–1997)Прыборная панэль (1989–1997)

### Тэхнічныя характарыстыкі

| Мадэль | XiL | Xi | XIC |
| --- | --- | --- | --- |
| Гады выпуску | 1989−1992 | 1992−1997 | 1997−2000 |
| Кузаў | пяцідзверны ліфтбек |
| Габарыты, мм | даўжыня | 4260 | 4310 | 4350 |
| шырыня | 1660 | 1660 | 1660 |
| вышыня | 1375 | 1375 | 1385 |
| Колавая база, мм | 2470 |
| Аб'ём багажніка, л | 425-735 | 420-712 |
| Аб'ём паліўнага бака, л | 50 |
| Маса без нагузкі, кг | 1010 | 1000 | 1038 |
| Макс. хуткасць, км/г | 173 | 185 | 180 |
| Паскарэнне ад 0 да 100 км/г, с | 11,5 | 9,8 | 9,8 |
| Выдатак паліва, л | горад | 9,0 | 8,9 | 8,7 |
| шаша | 7,0 | 6,5 | 6,6 |
| Рухавік | радны, бензінавы, чатырохцыліндравы, шаснаццаціклапанны |
| Сілкаванне | размеркаваны ўпырск |
| Аб’ём, см³ | 1590 |
| Магутнасць | 66 кВт (90 к.с.) пры 6000 аб/хв | 77 кВт (105 к.с.) пры 6000 аб/хв | 73 кВт (99 к.с.) пры 6000 аб/хв |
| Макс. круцільны момант | 134 Н·м пры 3400 аб/хв | 134 Н·м пры 3800 аб/хв | 138 Н·м пры 3600 аб/хв |
| Каробка перадач | механічная, пяціступеньчатая, *або аўтаматычная* |
| Прывад | пярэдні або *поўны* |
| Шыны | 185/60R14H, 175/70R13H | 185/60R14H | 185/60R14H |
|

1. ↑       — даныя паводле тэстаў ADAC
2. ↑  *курсівам* — апцыянальна

Варыяцыі
--------

### Applause MS-R

**Daihatsu Applause MS-R** — версія, мадыфікаваная нямецкім атэлье *Oettinger*. У дадатак да зменаў знешняга выгляду і шасі, на аўтамабіль быў усталяваны рухавік *Daihatsu 1.6 HD-ET* з турбанаддзіманнем. Матор атрымаў паветраны інтэркулер і алейны радыятар. Магутнасць павялічылася да 180 к.с. Аўтамабіль быў прадэманстраваны на аўтасалоне ў Эсэне ў 1989 годзе, аднак не выклікаў інтарэсу і таму не выпускаўся.

* Рухавік дапрацаваны OettingerРухавік дапрацаваны Oettinger

### Applause Break

Бельгійская кампанія *EBS (Ernst Berg Systems)* у абмежаванай колькасці выпускала камплект для мадыфікацыі, які ператвараў мадэль ва ўніверсал. Замест багажных дзвярэй усталёўвалася надбудова, якая надавала ліфтбеку форму ўніверсала.

Прэм'ера адбылася ў 1991 годзе на аўташоў у Бруселі.

Зноскі
------

1. ↑  懐かしのクルマ（販売終了車種） (яп.).  daihatsu.com. Праверана 28 жніўня 2018.
2. ↑  Company > History > Main Products： From 1985~ (англ.).  daihatsu.com. Праверана 28 жніўня 2018.
3. ↑  第29回：『あまりにも不憫な』ダイハツ・アプローズ（1989〜2000）（その3） (яп.).  webcg.net (13 верасня 2006). Праверана 28 жніўня 2018.
4. 1 2  第30回：『あまりにも不憫な』ダイハツ・アプローズ（1989〜2000）（その4） (яп.).  webcg.net (13 верасня 2006). Праверана 28 жніўня 2018.
5. ↑  第31回：『あまりにも不憫な』ダイハツ・アプローズ（1989〜2000）（最終回） (яп.).  webcg.net (13 верасня 2006). Праверана 28 жніўня 2018.
6. ↑  ADAC-Autotest. Daihatsu Applause XiL (ням.).  adac.de (жнівень 1991). Праверана 28 жніўня 2018.(недаступная спасылка)
7. ↑  ADAC-Autotest. Daihatsu Applause Xi (ням.).  adac.de (жнівень 1995). Праверана 28 жніўня 2018.(недаступная спасылка)
8. ↑  ADAC-Autotest. Daihatsu Applause XIC (ням.).  adac.de (сакавік 1998). Праверана 28 жніўня 2018.(недаступная спасылка)
9. ↑  夢幻的大發車款---Daihatsu Applause MS-R tuned by Oettinger/Charade Hartge (кіт.).  7car.tw (20 студзеня 2014). Архівавана з першакрыніцы 28 верасня 2017.
10. ↑  
DAIHATSU RELANCE SES 4X4. CAPACITES TOUT TERRAIN EN HAUSSE POUR LES FEROZA ET ROCKY (фр.).  lesoir.be (2 лютага 1991). Праверана 28 жніўня 2018.

Літаратура
----------

* Японский "жигуль" // *АВТОбизнес* : газета. — 2016. — № 29 (361), 21 ліпеня. — С. 13.(недаступная спасылка)  (руск.)

Спасылкі
--------

|  |  |
| --- | --- |
| commons: | Daihatsu Applause на Вікісховішчы |

* 第27回：『あまりにも不憫な』ダイハツ・アプローズ（1989〜2000）（その1） (яп.).  webcg.net (13 верасня 2006). Праверана 28 жніўня 2018.
* 第28回：『あまりにも不憫な』ダイハツ・アプローズ（1989〜2000）（その2） (яп.).  webcg.net (13 верасня 2006). Праверана 28 жніўня 2018.
* 第29回：『あまりにも不憫な』ダイハツ・アプローズ（1989〜2000）（その3） (яп.).  webcg.net (13 верасня 2006). Праверана 28 жніўня 2018.
* 第30回：『あまりにも不憫な』ダイハツ・アプローズ（1989〜2000）（その4） (яп.).  webcg.net (13 верасня 2006). Праверана 28 жніўня 2018.
* 第31回：『あまりにも不憫な』ダイハツ・アプローズ（1989〜2000）（最終回） (яп.).  webcg.net (13 верасня 2006). Праверана 28 жніўня 2018.
* Daihatsu Applause (1990 - 1996) used car review (англ.).  rac.co.uk (20 кастрычніка 2006). Праверана 28 жніўня 2018.
* Facelift Friday: Daihatsu Applause (гал.).  autoweek.nl (13 студзеня 2017). Праверана 28 жніўня 2018.
* Daihatsu Applause - dane techniczne, opinie, ceny (польск.).  autokult.pl. Праверана 28 жніўня 2018.